Príloha č. 1 k PHZ-OPK2-2026/002695-1
OPIS PREDMETU ZÁKAZKY
(Technická špecifikácia)


Názov predmetu zákazky: Inteligentná zrkadlová fitness stanica 
Spoločný slovník obstarávania (CPV): 
37400000-2 (Športový tovar a výbava) 

A. Všeobecná charakteristika a účel
Predmetom zákazky je dodanie, inštalácia a sprevádzkovanie kompaktnej inteligentnej zrkadlovej fitness stanice (tzv. fitness zrkadlo), vrátane zaškolenia. Verejný obstarávateľ požaduje, aby zariadenie umožňovalo okrem realizácie silového tréningu a kardio cvičenia aj realizáciu rehabilitačných cvikov. 

Systém musí využívať pokročilé prvky umelej inteligencie (AI) na analýzu pohybu s možnosťou nastavenia viacerých používateľov.

Softvérové požiadavky a funkcionalita
Dodané riešenie musí obsahovať softvér, ktorý spĺňa nasledujúce kritériá:
· Licenčná politika: Softvér, vrátane prístupu k tréningovej knižnici a všetkým funkciám, musí byť poskytnutý formou doživotnej licencie v cene zariadenia. Verejný obstarávateľ neakceptuje riešenia, ktoré vyžadujú povinné mesačné alebo ročné poplatky za odomknutie funkčnosti zariadenia. Uchádzač si uvedené zahrnie do ceny.
· Administrátorský prístup (Trénerský mód): Softvér musí obsahovať špecializovaný profil "Administrátor/Tréner", ktorý umožňuje:
· Vytvárať neobmedzený počet užívateľských profilov.
· Vzdialene monitorovať aktivitu cvičencov.
· Analyzovať výsledky a progres formou grafov a štatistík.
· Prenosnosť profilu: Možnosť prihlásenia užívateľa na ktoromkoľvek zariadení rovnakého typu pomocou vlastných prihlasovacích údajov (cloudová synchronizácia).
· Zrkadlenie: Funkcia bezdrôtového zrkadlenia obrazovky mobilného zariadenia (telefón/tablet) na displej fitness stanice.
· Jazyková lokalizácia: Požaduje sa užívateľské rozhranie minimálne v anglickom a slovenskom/českom jazyku s možnosťou voľby iných svetových jazykov.
· Video návod k inštalácii a nastaveniu.
· Neobmedzený počet profilov/užívateľov.

Požadované príslušenstvo (Súčasť dodávky)
Zariadenie musí byť dodané ako "Plug & Play" riešenie s kompletnou sadou príslušenstva potrebnou na okamžité cvičenie:
1. Inteligentné rukoväte (2 ks): Rukoväte s integrovaným bezdrôtovým ovládaním (tlačidlo na zapnutie/vypnutie odporu priamo na rukoväti).
2. Obojručná tyč: Prepojená s lankovým systémom pre simuláciu vzpierania (bench press, drepy, mŕtvy ťah).
3. Tréningová lavica:  Lavica s nosnosťou minimálne 130 kg adekvátnou pre silový tréning s digitálnou záťažou.
4. Tréningové lano
5. Popruhy na členky (2 ks): Pre cvičenie dolných končatín.
6. Bezdrôtový ovládač: Samostatný Bluetooth ovládač pre bezpečnosť a Zapnutie/Vypnutie
7. Smart diagnostické pomôcky:
· Inteligentná váha (BIA technológia) prepojená so softvérom
· Digitálny meter na meranie obvodov tela s automatickým odosielaním dát do profilu užívateľa.

Servisné a inštalačné podmienky
Vzhľadom na charakter zariadenia a potrebu minimalizácie výpadkov prevádzky verejný obstarávateľ požaduje:
· Dostupnosť náhradných dielov: Uchádzač musí garantovať skladovú dostupnosť kľúčových náhradných dielov a ich doručenie do 48 hodín od objednávky.
· Reakčná doba: Garantovaný nástup na servis alebo diagnostiku do 48 hodín od nahlásenia poruchy.
· Inštalácia: Cena musí zahŕňať dopravu na miesto určenia, odbornú montáž, kalibráciu zariadenia a pripojenie do siete vrátane zaškolenia.
· Zaškolenie: Odborné zaškolenie personálu (trénerov/správcov) v rozsahu minimálne 2 hodiny.
· Záruka: Minimálne 24 mesiacov.
· Užívateľská podpora: bez obmedzení (24/7).
· Možnosť ukotvenia na stenu aj samostatného státia.

B. Požiadavky na predmet zákazky
Uchádzač musí v ponuke preukázať, že ponúkané zariadenie spĺňa nasledujúce minimálne technické parametre:

2.1 Odporový systém a výkon
· Typ záťaže: Plne elektronicky riadený digitálny odpor (motorický systém), nastavenie záťaže až 120 Kg celkom, bez použitia gravitačných závaží (tehličiek) alebo hydrauliky.
· Maximálny odpor: Zariadenie musí umožňovať generovanie odporu v celkovom rozsahu minimálne 2kg a maximálne až 120 kg (pri zapojení oboch ramien).
· Presnosť nastavenia: Možnosť regulácie záťaže s krokom maximálne  0,5 kg 
· Režimy záťaže: Systém musí disponovať viacerými režimami záťaže, vrátane excentrického preťaženia (režim, kde je odpor v negatívnej fáze pohybu vyšší ako v pozitívnej fáze) pre maximálnu efektivitu tréningu a rehabilitácie.
· Lankový systém
· Obojručná tyč: Prepojená s lankovým systémom pre simuláciu vzpierania (bench press, drepy, mŕtvy ťah).
· Popruhy na členky (2 ks): Pre cvičenie dolných končatín.

2.2 Konštrukcia a hardvér
· Displej: Integrovaná dotyková obrazovka s uhlopriečkou minimálne 30 palcov a Full HD rozlíšením, ktorá vo vypnutom stave slúži ako zrkadlo.
· Polohovateľné ramená: Zariadenie musí byť vybavené dvoma nezávislými bočnými ramenami s možnosťou vertikálneho polohovania (rozsah pohybu musí umožňovať cviky z hornej, strednej aj dolnej polohy).
· Bezbariérovosť: Konštrukcia musí umožňovať cvičenie aj osobám so zníženou pohyblivosťou alebo na invalidnom vozíku (absencia spodných vodiacich koľajníc, ktoré by bránili prístupu).
· Audio: Integrovaný audio systém (reproduktory) pre hlasové pokyny a hudbu.
· Konektivita: Wi-Fi, Bluetooth modul pre pripojenie príslušenstva.
· Napájanie: Štandardná elektrická sieť 230 V.

2.3. Ostatné 
· Tréningová knižnica: Databáza musí obsahovať minimálne 250 cvikov a predpripravené alebo personalizované tréningové plány pre rôzne ciele (sila, kondícia, rehabilitácia).
· Umelá inteligencia (AI): Funkcia AI trénera, ktorá s pomocou dokáže nastaviť individuálne cvičenie
· Certifikát zhody so Smernicou Európskeho parlamentu a Rady 2014/53/EÚ alebo iný doklad preukazujúci súlad s Nariadením vlády č. 193/2016 Z.z.  o sprístupňovaní rádiových zariadení na trhu (ak je to relevantné). V prípade, ak uvedené nie je vo vzťahu k ponúkanému zariadeniu relevantné, uchádza vyhlási, že na ním ponúkané zariadenie sa nevťahuje Nariadenie vlády č. 193/2016 Z.z.  o sprístupňovaní rádiových zariadení na trhu.


